АҞӘА, ажьырныҳәа 20 – Sputnik. Аԥсны иҟоу Урыстәылатәи Аладатәи арратә округ авзводқәа ркомандирцәа атанкқәа Т-72Б3, акәылӡы зқәу атранспартиорқәа БТР-82АМ рыла ахысрақәа мҩаԥыргеит ҳәа аанацҳауеит ААО апресс-маҵзура.
"Аруаа иара убасгьы ихысуан Макаров итапанчеи автоматқәа АК-74 рыла. Алеитенантцәеи еиҳабацәеи атехника аекстремалтә рныҟәцараҿ рылшарақәа аадырԥшит. Еиуеиԥшым аԥынгылақәа ирхысит", - аҳәоит апресс-маҵзура адырраҭараҿы.
Зынӡа 50 практикатә зыҟаҵара мҩаԥган.
Аполигонқәа Нагвалоуи Гәдоуҭеи рҿы аҽазыҟаҵарақәа ирхысит 500-ҩык аррамаҵзурауааи авзводқәа ркомандирцәеи.
Аофицерцәа иреилыркаан арратә дисциплина ашьақәыргылашьа, азинеиҿкаара амҩаԥгашьа.
Иара убас шәаԥхьар ҟалоит:
- Урыстәылатәи аруаа "АрМИ-2020" рҽазыҟарҵоит
Урыстәылатәи аруаа арадиоелектронтә ҿагыларазы рҽазыҟаҵарҵон 40 мши-ҵхи